จายแสงจื้น ผู้สื่อข่าวและศิลปินคนสำคัญของรัฐฉานเสียชีวิตแล้ว
จายแสงจื้น หรือ ซะคะฮะ รอง บก.สำนักข่าวฉาน และนักร้องรัฐฉานคนสำคัญ เสียชีวิตที่โรงพยาบาลสวนดอกแล้วเมื่อวานนี้หลังป่วยด้วยโรคมะเร็งจายแสงจื้น หรือ ซะคะฮะ ผู้สื่อข่าวคนและนักร้อง นักแต่งเพลงคนสำคัญของรัฐฉาน ซึ่งเสียชีวิตเมื่อ 15 ก.ย. ที่ผ่านมา โดยเว็บไซต์ของสำนักข่าวฉาน (S.H.A.N.) รายงานเมื่อวานนี้ (15 ก.ย.) ว่า จายแสงจื้น (Sai Hseng Zeun) รองบรรณาธิการสำนักข่าวฉาน เสียชีวิตแล้วเมื่อเวลา 9.40 น. วันนี้ที่โรงพยาบาลสวนดอก อ.เมือง จ.เชียงใหม่ โดยจายแสงจื้น เกิดเมื่อวันที่ 7 พฤศจิกายน พ.ศ. 2495 ที่บ้านมังแสง ปัจจุบันอยู่ในเขตปกครองของกลุ่มว้า ทางภาคตะวันออกของรัฐฉาน โดยจายแสงจื้นเคยทำงานร่วมกับจายสายมาว นักร้องคนสำคัญในรัฐฉาน ในปี พ.ศ. 2516 เพื่อออกอัลบั้ม สัญญาปางหลวง ในปีเดียวกันนี้เขาถูกจับกุมหลังไปประท้วงที่หน้าสถานทูตพม่าในกรุงเทพฯในปี พ.ศ. 2517 ได้เข้าร่วมกับกองทัพรัฐฉาน (Shan State Army) ได้ทำงานที่แผนกข้อมูลข่าวสารภายใต้การดูแลของเจ้าช้าง หยองห้วย ในปี พ.ศ. 2518 จายแสงจื้นพิมพ์นิตยสารภาษาไทใหญ่ชื่อ เลือดหาญนองคง (เลือดของผู้กล้าท่วมนองแม่น้ำสาละวิน) ในปี พ.ศ. 2525 เขาพิมพ์หนังสือชื่อ เปิดปาง (ตื่นรู้) ในปี พ.ศ. 2526 ได้เข้าร่วมกับกองทัพสหปฏิวัติรัฐฉาน (Shan United Revolutionary Army - SURA) ตีพิมพ์นิตยสารกึ่งหนังสือพิมพ์ Freedom Wayในปี พ.ศ. 2527 หลังการก่อตั้งสภาฟื้นฟูรัฐฉาน (Shan State Restoration Council – SSRC) จายแสงจื้นได้เป็นหัวหน้าแผนกข้อมูลข่าวสาร และเริ่มพิมพ์ Freedom Way และ Independence อย่างต่อเนื่อง ภายใต้การอำนวยการของอาจารย์คืนใส ใจเย็นในปี พ.ศ. 2534 ได้ก่อตั้งสำนักข่าวฉาน (Shan Herald Agency for News - S.H.A.N.)และในปี พ.ศ. 2536 ได้ย้ายสำนักงานเข้ามาอยู่ในประเทศไทยนอกจากนี้จายแสงจื้นยังเป็นนักร้อง นักแต่งเพลงคนสำคัญ มีชื่อในการแสดงดนตรีว่าซะคะฮะ (Hsa Kha Ha) เป็นหนึ่งในผู้ก่อตั้งวงเจิงแลว หรือ Freedomway วงดนตรีซึ่งสมาชิกวงประกอบไปด้วยนักต่อสู้เพื่ออิสรภาพในรัฐฉาน เขายังเป็นเพื่อนสนิทกับนักร้องในรัฐฉานอย่าง จายสายมาว จายทีแสง และจายมู โดยจายมู และจายทีแสง เสียชีวิตไปเมื่อหลายปีก่อนแล้วนอกจากนี้จายแสงจื้นยังเป็นเพื่อนกับนักประพันธ์เพลงชื่อดังของพม่าและรัฐฉาน ผู้แต่งเพลง สัญญาปางหลวง อย่าง นพ.จายคำเหล็ก ด้วย โดยจายแสงจื้น มีผลงานเพลงจำนวนมาก หนึ่งในนั้นคือเพลงที่ชื่อว่า ลุย เป็นเพลงภาษาไทใหญ่ อุปมาถึงผู้ที่มีความพยายามเหมือนพระมหาชนกว่ายน้ำข้ามมหาสมุทร ถือเป็นหนึ่งในเพลงที่มีชื่อเสียงของเขา โดยครั้งหนึ่งมีนักดนตรีชาวไทใหญ่ชื่อจายอ่องทีคำ และจายแสงจอมฟ้า ได้นำเพลงของเขาไปเล่นในการแสดงดนตรีที่นครย่างกุ้งด้วย สำหรับจายแสงจื้น แต่งงานกับนางล้อนยืน มีบุตรและธิดาด้วยกัน รวม 3 คนทั้งนี้เว็บไซต์อิระวดี ของสื่อมวลชนพม่าซึ่งมีสำนักงานในประเทศไทย ได้รายงานข่าวการเสียชีวิตของผู้สื่อข่าวคนสำคัญผู้นี้เช่นกัน โดยจากการเปิดเผยของหาญเลย์ (Harn Lay) ศิลปินและนักวาดการ์ตูนชาวไทใหญ่ผู้มีชื่อเสียง ซึ่งประจำอยู่ที่เว็บไซต์อิรวะดี เผยว่าจายแสงจื้นได้รับความนับถืออย่างมากในบรรดาชุมชนไทใหญ่ จากการที่จายแสงจื้นทำงานในด้านงานสื่อสารมวลชน และงานด้านสังคมเพื่อประชาชนในรัฐฉานสำหรับพิธีสวดพระอภิธรรมศพจายแสงจื้น กำหนดจัดตั้งแต่วันที่ 15 ก.ย. ไปจนถึงวันที่ 21 ก.ย. ที่วัดป่าเป้า อ.เมือง จ.เชียงใหม่ และมีพิธีฌาปนกิจศพในวันที่ 22 ก.ย. ผู้สนใจร่วมงานติดต่อสอบถามรายละเอียดได้ที่ 080-125-7474
จายแสงจื้น หรือ ซะคะฮะ รอง บก.สำนักข่าวฉาน และนักร้องรัฐฉานคนสำคัญ เสียชีวิตที่โรงพยาบาลสวนดอกแล้วเมื่อวานนี้หลังป่วยด้วยโรคมะเร็งจายแสงจื้น หรือ ซะคะฮะ ผู้สื่อข่าวคนและนักร้อง
Freedom Way,ซะคะฮะ,พม่า,รัฐฉาน,แจงเลว,ไทใหญ่,ดนตรี,obituary